Hogyan szervezzünk szülinapi partit gyermekünknek?: Lufiharc - hard (csak keményen)
HOGYAN SZERVEZZÜNK SZÜLINAPI PARTIT GYERMEKÜNKNEK?............................................................ Általános és konkrét tanácsokat, tippeket, ötleteket, útmutatásokat szeretnék megosztani mindazokkal, kik szülinapi partit terveznek csemetéjüknek. És sok-sok kipróbált játékot. Ünnepnapokra és hétköznapokra. "Minden dolgotok szeretetben menjen végbe" (Biblia)
2012. október 4., csütörtök
Lufiharc - hard (csak keményen)
Annak ellenére, hogy háromszoros fiús anyuka, és egyszeres lányos vagyok,
nem érzékeltem olyan karakteresen a nemi különbségeket, mint amennyire a partikon kiélesedett előttem.
Ha csak csajok jönnek, tudom, hogy ez most egy könnyebb buli lesz.
Ha pedig fordítva, akkor "fel kell kötni a gatyát".
Utálom, világ életemben utáltam a "rossz gyerek" kifejezést.
Nem hiszek benne.
Amelyik gyerek rosszalkodik, az szerintem csak feltalálja magát, keres valamilyen szórakoztató tevékenységet önmaga számára.
Én így állok a fiúkhoz.
A fiúk....
Vérükben van, genetika
-a mozgás, a futkározás
-a harc, az erő-összemérés
Egy dolgod van, hogy biztosítsd a kereteit, mederbe tereld, kordában tartsad.
A határok pedig a te határaid.
A fiús bulikon nem veszem elő a játékaim zömét.
Egy, na jó, két kezemen meg tudom számolni, hogy mi passzol a csak-skacok-partira.
-nemek: csak fiúk
-időtartam: 20-30 perc
-játékforma: nem csapat; egyszerre 1-1 játékos van a porondon
-játékstílus: aktív a javából
-kor: (8)9-12
-csillagban: * * *
-gyermek stílus: bár várakozni kell egymásra, ez nem szokott problémát okozni. Ki szokták bírni, mert izgalmas nézni a csatát, illetve rettentően elfáradnak egy-egy meccs után.
-helyszín: én mindig bent játszom, de lehet egy teraszon is. Fűben nem jó, hisz bármitől kipukkanhat idő előtt a lufi.
-gyerekszám: 10 fölötti társaságnál már nem venném elő ezt a játékot, mert akkor nagyon lassan kerülnek sorra
-lufik
Fontos a lufi mérete: nem jó az apró vízibomba-lufi, de a túl nagyra felfújható sem.
A lufi mérete átlagos legyen a felfújás után, de feszülve! Ne maradjon tágulásra tere, különben hiába lépnek majd rá a gyerekek, nem fog kidurranni.
Lufik száma: 30 körül, gyerekenként számolj 2-3-at.
-szalag, a legegyszerűbb,dekorációs,kötöző szalag, vékony variációban. ebből sem árt 2-3 guriga.
- terület, a csatázás helye. Ajánlom, hogy válaszd le székekkel, bármivel a porondot.
Van, hogy ha túl nagy a tér, lesz egy menekülő, és egy támadó. Ha viszont behatárolt a terület, muszáj összecsapjanak.
Kiválasztunk mindkét csapatból 1-1 játékost, kiknek aztán a bokájára kötünk egy-egy lufit szalaggal.
A szalag hossza kb fél méter legyen, és természetesen egyforma mindkét játékosé.
Meg szoktam kérdezni, hogy jobb vagy bal lábasak, mert a domináns lábával támadjon inkább, és így a másikra kerül a lufi.
A cél, a feladat, hogy kidurrantsák az ellenfél lufiját, úgy hogy RÁTAPOSNAK.
Kézzel nem lehet! (ráhasalva, négykézláb sem)
Direkt a szalagot megcélozni NEM LEHET! Ez azt jelenti, hogy rá szoktak jönni, hogy könnyebb a szalagra rálépni, mint a lufira. Így elszakad a szalag, a játék megakad,
illetve azt hiszi, hogy rá tud lépni az elszabadult lufira, és így könnyedén nyertes lehet.
El szoktam mondani a játék elején, hogy ne célozzák direkt a szalagot, sőt azzal szoktam fenyegetőzni, hogy mivel újra visszakötöm a lufit, valamennyivel rövidebb pórázon lesz, és ezzel megkönnyíti az ellenfél dolgát. Ugyanis a rövidebb pórázra könnyebb vigyázni.
A játék a lufi kidurranásáig tart.
Egy-egy menet elég hosszú lehet. Sokszor azért lesz vége,azért dől el a csata, mert kifárad az egyik játékos, nem is az ügyességen múlik, hanem a strapabíráson.
Két módja van:
-az egyikben mindig párok csatáznak, és a győzelem után új párosok kerülnek porondra.
-a másik, hogy a nyertes továbbjátszik, és újabb és újabb kihívói jönnek.
Volt olyan, hogy egyre több nyereménnyel jutalmaztam a győztest, mivel egyre nehezebb nyerni. A pályán maradó mondjuk az első győzelem után 2, majd 4, majd 6 csokit, jutalomgombot kap, míg az újak persze ugyanúgy csak kettőt.
-Szoktam biztatni őket: "Támadj! Gyerünk!" -ezzel szítva a tüzet...
-Feltétlenül cipőben játszasd, mert nagyokat dobbantanak menet közben, a sarkukkal főleg.
Vigyázni kell, azért ezt tudjad, kicsit fájdalmas játék.
-A nyertesről nem szoktam levágni a lufit, akkor se ha éppen kiszáll az új játékosok miatt.
Így is egyszerűbb és gyorsabb lesz a játék menete.
LEGKÖZELEBB LUFIHARC LIGHT JÖN .......
Bejegyezte: paloma dátum: 12:28
Címkék: lufis-1
3-láb (1) barátság-teszt (1) bemelegítés-2 (1) combracsapós (1) csapatválasztás ... (1) csengős (1) díj (1) elefántos-pisztolyos (1) élménybeszámoló (1) fejlesztés (1) felelsz vagy mersz (1) fussunk (1) hangfelismerés (1) igaz-hamis (1) italkeverés (1) játék-osztályozás (1) JÁTÉKOK (1) kártyás (1) kidobó-1 (1) kincskereső (1) konzervdoboz (1) könyv (1) kötélhúzás (1) lufis-1 (1) lufis-2 (1) lufis-3 (1) memory-1 (1) memory-2 (1) mit rejt a doboz? (1) narancsos (1) pattogós labdák (1) plüss állatok (1) puzzle (1) rongyozás (1) szépségverseny (1) szkander (1) társas-1 (1) területfoglaló (1) TOTO (1) tűz-víz-repülő (1) vizesjáték-1 (1) vizesjáték-2 (1) vizesjáték-3 (1) vizesjáték-4 (1) vizesjáték-5 (1) vizesjáték-6 (1) zászlós (1) zsákos (1)
KIKKEL?
(SZÜLI)NAPIRENDI PONTOK
Négy kedves gyermek anyukája vagyok. Óvónő a szakmám. Óvónőként két évet dolgoztam. Jelenleg sütni tanulok egy cukiban. Szülinapi partikat is szervezek.